ai4bharat/Pralekha huggingface dataset:
माहिती आणि प्रसारण मंत्रालय
एनएफएआयच्या “चिल्ड्रन फिल्म क्लब” सत्रात यंदा मार्क ऑसबोर्न दिग्दर्शित “दी लिटल प्रिन्स” चे प्रदर्शन
मुंबई, 24 जुलै 2018
राष्ट्रीय चित्रपट संग्रहालय अर्थात एनएफएआय आणि अरभाट फिल्म्स यांच्या संयुक्त विद्यमाने आयोजित केल्या जाणाऱ्या 'चिल्ड्रन फिल्म क्लब' या सत्राचे या महिन्यातील सादरीकरण येत्या शनिवारी, 28 जुलै रोजी एनएफएआय फेज 2,कोथरुड पुणे येथे 4 वाजता करण्यात येत आहे.
या सत्रात इरेना ब्रिग्नल आणि बॉब पर्सीचेट्टी लिखित आणि मार्क ऑसबोर्न दिग्दर्शित ' दी लिटल प्रिन्स ' या मूक विनोदी चित्रपटाचे प्रदर्शन केले जाणार आहे. या चित्रपटात आई तिच्या लहान मुलीला तिच्या उज्वल भविष्यासाठी तयार करत असते ज्याचा त्या लहान मुलीला कंटाळा येतो. तिची ओळख शेजारीच रहात असणाऱ्या एका संशोधकाशी होते, जो तिला एका अदभूत जगाशी ओळख करून देतो जिथे काहीही घडू शकतं.
हा चित्रपट अँटोईने दे सेंट-एक्सयूपेरी यांच्या कादंबरीवर आधारित आहे.चित्रपटात जेफ ब्रिजेस, रुचेल माकडांस ,पॉल रूड, बूड कोर्ट ,मॅरियन कोटीलार्ड ,बेनिचिओ देल तोरो ह्या व इतर दिग्गजांनी पात्रांना आवाज दिले आहेत.
या चित्रपटाचे प्रदर्शन सर्व वयोगटातील मुला-मुलींसाठी व त्यांच्या पालकांसाठी विनाशुल्क आहे.
N.Sapre/S.Tupe/P.Malandkar
(Visitor Counter : 49
पंतप्रधान कार्यालय
पंतप्रधानांनी विविध योगासनांचे चित्रण असलेली चित्रफीत केली सामायिक
नवी दिल्ली- दि.16 जून, 2023.
पंतप्रधान नरेंद्र मोदी यांनी विविध योगासनांचे चित्रण असलेल्या चित्रफिती सामायिक केल्या आहेत.
पंतप्रधानांनी ट्विट केले:
“योग हे शरीर आणि मन दोन्हीसाठी लाभदायक आहे; योग शरीर बळकट करण्याबरोबर ते लवचिक बनवते आणि मनाची शांतता वाढवते. चला, आपण योग आपल्या जीवनाचा एक भाग बनवू या आणि भविष्यात निरामय आरोग्य तसेच मन:शांती मिळवूया. विविध आसनांचे चित्रण केलेली चित्रफीत सामायिक करत आहे.”
भारतीय निवडणूक आयोग
सार्वत्रिक निवडणुका 2019 च्या पाचव्या टप्प्याचं मतदान येत्या 6 मे रोजी
7 राज्यातील 51 लोकसभा मतदार संघात होणार मतदान
नवी दिल्ली, 3 मे 2019
|
|
राज्य/केंद्रशासित प्रदेश
|
|
पाचव्या टप्प्यातील लोकसभा मतदार संघांची संख्या
|
|
एकूण मतदार
|
|
पुरूष मतदार
|
|
महिला मतदार
|
|
तृतीयपंथी मतदार
|
|
उमेदवारांची संख्या
|
|
मतदान केंद्रांची संख्या
|
|
बिहार
|
|
5
|
|
8766722
|
|
4678401
|
|
4088096
|
|
225
|
|
82
|
|
8899
|
|
जम्मू आणि काश्मीर|
|
2|
|
697498
|
|
361630
|
|
335854
|
|
14
|
|
22#
|
|
1254
|
|
झारखंड
|
|
4
|
|
6587028
|
|
3442266
|
|
3144679
|
|
83
|
|
61
|
|
5550
|
|
मध्य प्रदेश
|
|
7
|
|
11956447
|
|
6303271
|
|
5652941
|
|
235
|
|
110
|
|
15240
|
|
राजस्थान
|
|
12
|
|
23179623
|
|
12253615
|
|
10925883
|
|
125
|
|
134
|
|
23783
|
|
उत्तर प्रदेश
|
|
14
|
|
24709515
|
|
13259311
|
|
11448883
|
|
1321
|
|
182
|
|
28072
|
|
पश्चिम बंगाल
|
|
7
|
|
11691889
|
|
6004848
|
|
5686830
|
|
211
|
|
83
|
|
13290
|
|
एकूण
|
|
51|
|
87588722
|
|
46303342
|
|
41283166
|
|
2214
|
|
674#
|
|
96088
|
|
पाचव्या टप्प्यातील राज्यांची संख्या
|
|
7
जम्मू-काश्मीरमधल्या अनंतनाग लोकसभा मतदार संघात तीन टप्प्यात मतदान होत असून येत्या 6 मे रोजी शोपियान, पुलवामा तसेच लेह आणि कारगील या मतदार संघात मतदान होईल.
B.Gokhale/J.Patankar/P.Kor
(Visitor Counter : 86
पेट्रोलियम आणि नैसर्गिक वायू मंत्रालय
एलएनजी’ चे इंधन म्हणून असणारे फायदे लोकांपर्यंत पोहचवण्यासाठी जनजागृती मोहीम राबवणे आवश्यक –धर्मेंद्र प्रधान
नवी दिल्ली, 6 नोव्हेंबर 2020
एलएनजी म्हणजे-द्रवरूप नैसर्गिक वायू इंधनाचे लाभ ग्राहक आणि सर्वसामान्य लोकांपर्यंत पोहोचवण्यासाठी, एक जनजागृती मोहीम राबवायला हवी, अशी सूचना केंद्रीय पेट्रोलियम आणि नैसर्गिक वायू मंत्री धर्मेंद्र प्रधान यांनी केली. या क्षेत्राशी संबंधित विविध हितसंबंधी गटांसमोर आयोजित ‘एलएनजी-वाहतुकीचे इंधन’ या विषयावरील वेबिनारमध्ये ते आज बोलत होते. एलएनजी हे भविष्यातील इंधन आहे. ते तुलनेने स्वस्त असून त्याचे इतर फायदेही लोकांपर्यंत पोहोचवले पाहिजेत, अशी अपेक्षा त्यांनी व्यक्त केली. हे स्वस्त इंधन असल्यामुळे अनेक ग्राहक त्याकडे आकर्षित होऊ शकतात, आणि जर त्याचा योग्यप्रकारे प्रसार आणि प्रचार केला, तर त्याचा वापर मोठ्या प्रमाणात वाढू शकतो, असे प्रधान म्हणाले.
देशात एलएनजी विपुल प्रमाणात उपलब्ध आहे आणि त्याच्या वाढीसाठी सरकार सर्वप्रकारच्या सुविधा उपलब्ध करून देत आहे, अशी माहिती प्रधान यांनी दिली. एलएनजीचा वापर वाढवण्यासाठी मिळालेल्या प्रत्येक संधीचा उपयोग करायला हवा, असा सल्ला त्यांनी दिला. एलएनजीशी निगडीत पर्यावरणीय लाभांश, आर्थिक लाभांश आणि वापराची सुविधा या बाबींवर भर देऊन त्या ग्राहकांपर्यंत पोचवायला हव्यात, असेही ते म्हणाले.
देशाला वायू आधारित अर्थव्यवस्था म्हणून विकसित करण्यावर सरकारचा भर असून त्यासाठी आवश्यक त्या सर्व पायाभूत सुविधा, जसे गॅस पाईपलाईन, टर्मिनल, स्टेशन्स इत्यादींवर प्रचंड खर्च केला जात आहे. एलएनजी ला प्रोत्साहन हा ही त्याच धोरणाचा भाग आहे, असे ते म्हणाले. भारताला वायू आधारित अर्थव्यवस्था बनवण्याच्या पंतप्रधान नरेंद्र मोदी यांच्या, दूरदृष्टीनुसार आम्ही या विषयाकडे लक्ष केंद्रित केले आहे, असे प्रधान यांनी सांगितले.
इंधनावरील अनुदान आधारित मॉडेलच्या पारंपरिक पद्धतीतून बाहेर पडत, एलएनजीच्या व्यावसायिक उपयुक्ततेवर भर द्यावा, असा सल्ला त्यांनी या क्षेत्रातील उद्योजकांना दिला. एलएनजीला जीएसटीच्या कक्षेत आणले जावे ही महत्वाची आणि वाजवी मागणी आहे, असे सांगत यावर लवकरच सर्वसहमतीने निर्णय होईल, अशी माहिती प्रधान यांनी दिली.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
पंतप्रधान कार्यालय
पोयला बैशाखच्यानिमित्ताने आनंद, शांती आणि समृद्धीसाठी पंतप्रधानांनी दिल्या शुभेच्छा
नवी दिल्ली, 15 एप्रिल 2022
पंतप्रधान श्री नरेंद्र मोदी यांनी पोयला बैशाखच्यानिमित्ताने 'शुभोनबोबर्षो',अशा हार्दिक शुभेच्छा दिल्या आहेत!
आपल्या ट्विटरसंदेशात पंतप्रधानांनी म्हटले आहे:
"पोयला बैशाखच्या हार्दिक शुभेच्छा. हा विशेष सण वैशिष्ट्यपूर्ण बंगाली संस्कृती प्रदर्शित करतो. मला आशा आहे, की येणारे वर्ष आपल्यासोबत आनंद,शांती आणि समृद्धी घेऊन येईल.आपल्या सर्व मनोकामना पूर्ण होवोत"
शुभो नबो वर्षो!
S.Kane/S.Patgaonkar/P.Malandkar
(
वस्त्रोद्योग मंत्रालय
केंद्रीय वस्त्रोद्योग मंत्री स्मृती झुबिन इराणी यांनी श्रीनगर इथल्या राष्ट्रीय फॅशन तंत्रज्ञान संस्थेच्या पहिल्या पदवीदान समारंभाचे अध्यक्षपद भूषविले
वस्त्र-तंत्रज्ञान हा अभ्यासक्रमाचा भाग व्हावा म्हणून निफ्ट काम करणार : स्मृती इराणी यांचे प्रतिपादन
श्रीनगरच्या राष्ट्रीय फॅशन तंत्रज्ञान संस्था म्हणजेच निफ्टचा पहिला पदवीदान समारंभ आज श्रीनगरच्या शेर-ए-कश्मीर आंतरराष्ट्रीय परिषद केंद्र येथे संपन्न झाला. या कार्यक्रमाच्या अध्यक्षपदी केंद्रीय वस्त्रोद्योग मंत्री स्मृती झुबिन इराणी तर केंद्रीय युवक कल्याण आणि क्रीडा राज्यमंत्री किरेन रिजीजू प्रमुख पाहुणे म्हणून उपस्थित होते. जम्मू काश्मीरचे नायब राज्यपाल मनोज सिन्हा हे जम्मूतील राजभवन येथून दूरदृश्य प्रणालीच्या माध्यमातून या कार्यक्रमाला उपस्थित राहिले.
श्रीनगरच्या राष्ट्रीय फॅशन तंत्रज्ञान संस्थेच्या पहिल्या तुकडीने या संस्थेच्या 35 वर्षांच्या इतिहासांच्या पानांमध्ये सोनेरी भर टाकली आहे , असे प्रतिपादन यावेळी स्मृती इराणी यांनी केले. जीवन जे पुढे करेल त्याला सामोरे जाण्यासाठी सदैव तयार राहण्याबाबत त्यांनी विद्यार्थ्यांना प्रोत्साहित केले, तसेच राष्ट्रीय फॅशन तंत्रज्ञान संस्थेत मिळालेल्या शिक्षणामुळे मार्गात येणाऱ्या कोणत्याही परिक्षा व कठीण परिस्थितींना सामोरे जाण्यास विद्यार्थी सज्ज असल्याचा विश्वास व्य्क्त केला. जम्मू कश्मीर सरकारने नुकताच जम्मू कश्मीर औद्योगिकीकरणा धोरणाचा भाग म्हणून 30,000 कोटी रुपयांचा निधी जाहीर केला आहे, त्याचा लाभ घेण्यासाठी विद्यार्थ्यांनी अथक प्रयत्न करावेत, असेही इराणी यांनी सांगितले. तंत्रज्ञानाधारित वस्त्रोद्योग, म्हणजे पोशाख आणि सजावट याशिवायच्या उद्योगांसाठी वस्त्र अभिकल्प आणि उत्पादन हे क्षेत्र भविष्यात खूप विस्तारणार आहे, आणि वस्त्रोद्योग मंत्रालय त्याचे संपूर्ण लक्ष त्याकडे देण्याचा कसोशीने प्रयत्न करेल, असे त्यांनी सांगितले. नजिकच्या भविष्यात तंत्रज्ञानाधारित वस्त्रोद्योग हा अभ्यासक्रमाचा भाग व्हावा म्हणून निफ्ट काम करेल असेही त्यांनी सांगितले.
पदवीधारक, त्यांचे पालक यांचे अभिनंदन करत युवक कल्याण आणि क्रिडामंत्री किरेन रिजीजू यांनी सजावट आणि फॅशन उद्योगात वाढीच्या प्रचंड क्षमता आहेत त्यामुळे उपलब्ध झालेल्या संधींचा विद्यार्थ्यांनी उपयोग करावा असे आवाहन केले. देशाची सॉफ्ट पॉवर आणि प्रतिमा यांची उभारणी करण्याच्या कामी विद्यार्थ्यांनी महत्वाची भूमिका निभावली पाहिजे असे म्हणत त्यांनी निफ्ट, श्रीनगरचे माजी विद्यार्थी या बाबतीत आघाडीवर असतील अशी खात्री व्यक्त केली.
निफ्ट, श्रीनगर येथे फॅशन अभिकल्प व फॅशन कम्युनिकेशन असे प्रत्येकी चार वर्षांच्या कालावधीचे दोन अभ्यासक्रम उपलब्ध आहेत.
पंतप्रधान कार्यालय
रमजानच्या पवित्र महिन्याच्या प्रारंभानिमित्त पंतप्रधानांनी जनतेला दिल्या शुभेच्छा
पंतप्रधान नरेंद्र मोदी यांनी पवित्र रमजान महिन्याच्या प्रारंभानिमित्त शुभेच्छा दिल्या आहेत.
एका ट्विटमध्ये पंतप्रधान म्हणाले;
“रमजानच्या पवित्र महिन्याच्या प्रारंभाच्या हार्दिक शुभेच्छा. या पवित्र महिन्यात लोकांना गरिबांची सेवा करण्याची प्रेरणा मिळू दे. यामुळे आपल्या समाजातील शांतता, सौहार्द आणि करुणेची भावना आणखी वाढीस लागू दे.”
माहिती आणि प्रसारण मंत्रालय
‘मॉनस्टर्स’ चित्रपट समाज ज्या गोष्टी राक्षसी मानतो त्यावर भाष्य करतो-दिग्दर्शक मारेस ओल्तानू
गोवा, 23 नोव्हेंबर 2019
समलिंगी संबंध, मूल होऊ नये असे वाटणाऱ्या महिला यासारखे अनेक विषयक समाजाच्या दृष्टीने राक्षसी किंवा अघोरी आहेत आणि तेच विषय मला उलगडून पहायचे होते असे मत दिग्दर्शक मारेस ओल्तानू यांनी आज भारतीय आंतरराष्ट्रीय चित्रपट महोत्सवात पत्रकार परिषदेत व्यक्त केले.
आपल्या ‘मॉनस्टर्स’ चित्रपटाविषयी बोलताना ओल्तानू म्हणाले की तो नातेसंबंध, सहनशीलताबाबत आहे. जेव्हा दोन व्यक्ती एकमेकांना अनुरूप नसतात तेव्हा कालांतराने त्यांच्या नात्यात काय घडते हे मला उलगडायचे होते.
हा चित्रपट ध्वनीच्या माध्यमातून प्रेक्षकांपर्यंत कसा पोहोचवता येईल याबाबत सिनेमॅटोग्राफर लुधियान सिओबानू यांच्याशी चर्चा केल्याचे ते म्हणाले. पूर्ण फॉरमॅटमध्ये चित्रपट चित्रीत करण्यात आला मात्र फ्रेमिंग एडिटिंगदरम्यान करण्यात आल्याचे सियोबानू म्हणाले.
या चित्रपटाची तयारी करताना अनेक विवाहित जोडण्यांशी बोललो आणि त्यांच्याकडून प्रेरणा मिळाली असे ओल्तानू म्हणाले.
G.Chippalkatti/S.Kane/P.Kor
(Visitor Counter : 68
आरोग्य आणि कुटुंब कल्याण मंत्रालय
भारताच्या कोविड प्रतिबंधक लसीकरणाने पार केला 29 कोटींचा टप्पा
देशात गेल्या 24 तासात कोरोनाचे 50,848 नवे रुग्ण
देशात उपचाराधीन रुग्णसंख्येचा उतरता आलेख जारी राखत 6,43,194 या 82 दिवसातल्या सर्वात कमी उपचाराधीन रुग्णसंख्येची नोंद
सलग 41 व्या दिवशी दैनंदिन रुग्णांपेक्षा बरे होणाऱ्यांची संख्या जास्त
रुग्ण बरे होण्याचा दर 96.56%
दैनंदिन पॉझीटीव्हिटी दर 2.67%, सलग 16 व्या दिवशी पॉझीटीव्हिटी दर 5% कमी
आणखी एका महत्वाच्या घडामोडीत, कोरोना प्रतिबंधक लसीकरणामध्ये भारताने काल 29 कोटीचा टप्पा पार केला आहे. आज सकाळी 7 वाजेपर्यंत प्राप्त अहवालानुसार एकूण 39,49,630 सत्रांद्वारे 29,46,39,511 मात्रा देण्यात आल्या आहेत.गेल्या 24 तासात 54,24,374 मात्रा देण्यात आल्या.
यामध्ये समावेश आहे-
|
|
HCWs
|
|
1st Dose
|
|
1,01,45,382
|
|
2nd Dose
|
|
71,14,021
|
|
FLWs
|
|
1st Dose
|
|
1,72,70,889
|
|
2nd Dose
|
|
91,37,511
|
|
Age Group 18-44 years
|
|
1st Dose
|
|
6,59,41,855
|
|
2nd Dose
|
|
14,28,117
|
|
Age Group 45-59 years
|
|
1st Dose
|
|
8,28,91,130
|
|
2nd Dose
|
|
1,31,57,562
|
|
Over 60 years
|
|
1st Dose
|
|
6,56,45,248
|
|
2nd Dose
|
|
2,19,07,796
|
|
Total
|
|
29,46,39,511
21 जून 2021 पासून कोविड-19 सार्वत्रिक लसीकरणाचा नवा टप्पा सुरु झाला आहे. देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे. गेल्या 24 तासात 50,848 नव्या रुग्णांची नोंद झाली.
सलग 16 व्या दिवशी 1 लाखापेक्षा कमी नव्या दैनंदिन रुग्णांची नोंद झाली. केंद्र आणि राज्य सरकार/ केंद्रशासित प्रदेशांच्या समन्वित प्रयत्नांचा हा परिपाक आहे.
देशात उपचाराधीन रुग्णांच्या संख्येतही सातत्याने घट होत आहे. आज उपचाराधीन रुग्णांची संख्या 6,43,194 होती. 82 दिवसातली ही सर्वात कमी संख्या आहे.
कोविड-19 मधून अधिकाधिक रुग्ण बरे होत असल्याने सलग 41 व्या दिवशी दैनंदिन रुग्णांपेक्षा बरे होणाऱ्यांची संख्या जास्त आहे. गेल्या 24 तासात 68,817 रुग्ण कोरोना मुक्त झाले.
महामारीच्या सुरवातीपासून कोरोनाची लागण झालेल्यांपैकी एकूण 2,89,94,855 रुग्ण कोरोना मुक्त झाले आहेत. कोरोनातून बरे होण्याचा दर 96.56% असून याचा आलेख चढता आहे.
देशाच्या कोरोना चाचण्या करण्याच्या क्षमतेत वाढ होत असून गेल्या 24 तासात 19,01,056 चाचण्या करण्यात आल्या. आतापर्यंत 39.59 कोटी  चाचण्या करण्यात आल्या.
देशात चाचण्या वाढवण्यात आल्या असताना साप्ताहिक पॉझीटीव्हिटी दर सातत्याने खाली येत आहे. सध्या साप्ताहिक पॉझीटीव्हिटी दर 3.12% आणि आज दैनंदिन पॉझीटीव्हिटी दर 2.67% आहे. सलग 16 व्या दिवशी हा दर 5% पेक्षा कमी आहे.
आरोग्य आणि कुटुंब कल्याण मंत्रालय
भारताने सलग 13 व्या दिवशी 10 लाखांपेक्षा कमी सक्रिय रुग्ण संख्येचा कल कायम राखला
सलग तीन दिवस सुट्ट्या असूनही भारताने सलग तीन दिवस 10 लाखांपेक्षा अधिक नमुन्यांच्या चाचण्या केल्या
नवी दिल्ली, 4 ऑक्टोबर 2020
भारताने सलग 13 दिवस 10 लाखांपेक्षा कमी सक्रिय रुग्ण संख्येचा कल कायम राखला आहे.
आज सक्रिय रुग्णांची संख्या 9,37,625 आहे. कालच्या तुलनेत ही संख्या 7371 ने कमी आहे.
सलग तीन दिवस सुट्या असूनही भारताने गुरुवार -शुक्रवार-शनिवारी अनुक्रमे 10,97,947, 11,32,675 आणि 11,42,131 इतक्या मोठ्या संख्येने दररोज चाचण्या केल्या.
भारताच्या दैनंदिन चाचणी क्षमतेत लक्षणीय वाढ झाली आहे. दररोज 15 लाखाहून अधिक चाचण्या घेतल्या जाऊ शकतात.
गेल्या दहा दिवसांत दररोज सरासरी 11.5 लाख चाचण्या करण्यात आल्या.
जानेवारी 2020 मध्ये एकमेव चाचणी झाली होती, आता एकूण चाचण्याची संख्या 7.89 कोटींच्या पुढे गेली आहे. सकारात्मकतेच्या दरामध्ये मोठी घट झाली आहे. सातत्याने सकारात्मकतेचा दर घसरत असल्यामुळे कोविड -19 संसर्गाचा प्रसार मर्यादित ठेवण्यासाठी चाचणी हे अत्यंत प्रभावी साधन ठरत आहे.
चाचण्यांच्या मोठ्या संख्येमुळे लवकर निदान, त्वरित अलगीकरण आणि प्रभावी उपचार होत आहेत. यामुळे मृत्यूचे प्रमाण सातत्याने कमी होत आहे.
दररोज बरे होणाऱ्या रुग्णांची संख्या सातत्याने वाढत असून देशात गेल्या 24 तासांत 82,260 इतके रुग्ण बरे झाले आहेत. याउलट 75,829 नवीन रुग्णांची नोंद झाली आहे. अलिकडच्या दिवसांत बरे होणाऱ्या रुग्णांची संख्या नवीन रुग्णांपेक्षा अधिक दिसून येत आहे.
भारताची बरे झालेल्या रुग्णांची एकूण संख्या आज 55 लाखाच्या  पुढे गेली आहे. एका दिवसात मोठ्या संख्येने रुग्ण बरे होत असल्याचे पडसाद राष्ट्रीय दरातही दिसून येत आहेत जो सध्या 84.13% आहे.
कोरोनातून बरे झालेल्यापैकी 75.44% दहा राज्ये/ केंद्र शासित प्रदेशातले आहेत
सर्वाधिक सक्रिय रुग्ण असल्यामुळे बरे झालेल्यांची संख्या महाराष्ट्रात सर्वाधिक आहे. त्याखालोखाल आंध्र प्रदेश आणि तामिळनाडू ही राज्ये आहेत.
देशातील सक्रिय रुग्णांपैकी 77.11% रुग्ण 10 राज्ये / केंद्रशासित प्रदेशांमध्ये आहेत. आजपर्यंत, देशातील एकूण बाधित रुग्णांपैकी सक्रिय रुग्णांचे प्रमाण कमी होऊन केवळ 14.32% झाले आहे.
नवीन रुग्णांपैकी 78% रुग्ण दहा राज्ये / केंद्रशासित प्रदेशात केंद्रित आहेत. महाराष्ट्रात 14,000 पेक्षा जास्त नव्या रुग्णांची नोंद झाली आहे. कर्नाटक आणि केरळ या दोन्ही राज्यात अनुक्रमे 9886 आणि 7834 नवे रुग्ण आढळले आहेत.
गेल्या 24 तासात 1000 पेक्षा कमी मृत्यू  नोंदले गेले आहेत.
यापैकी 80.53% मृत्यू 10 राज्ये/ केंद्र शासित प्रदेशात झाले आहेत.
काल नोंद झालेल्या मृत्यूपैकी 29.57% मृत्यू म्हणजेच 278 मृत्यू महाराष्ट्रात झाले असून कर्नाटकमध्ये 100 मृत्यूंची नोंद झाली.
मृतांच्या एकूण संख्येत महाराष्ट्राचे योगदान कमी होत आहे.R.Tidke/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
राष्ट्रीय निवृत्तीवेतन प्रणाली ट्रस्टच्या सुधारित संकेतस्थळाचे अनावरण
निवृत्तीवेतन निधी नियामक आणि विकास प्राधिकरण  चे अध्यक्ष डॉ. दीपक मोहंती यांनी राष्ट्रीय निवृत्तीवेतन प्रणाली ट्रस्टच्या सुधारित संकेतस्थळाचे अनावरण केले. पीएफआरडीए चे पूर्ण वेळ सदस्य प्रा. मनोज आनंद आणि ममता शंकर, राष्ट्रीय निवृत्तीवेतन योजना ट्रस्टचे अध्यक्ष सूरज भान हे देखील यावेळी उपस्थित होते.
नवीन संकेतस्थळ https://npstrust.org.in एनपीएस ट्रस्टच्या वापरकर्त्याचा अनुभव समृद्ध करण्याच्या आणि राष्ट्रीय निवृत्तीवेतन प्रणाली  आणि अटल पेन्शन योजना  शी संबंधित माहितीचा अखंड प्रवेश प्रदान करण्याच्या वचनबद्धतेमध्ये महत्वाचा टप्पा आहे.
नवीन संकेतस्थळाची रचना आकर्षक माहितीपूर्ण असून डेस्कटॉप आणि मोबाइल दोन्ही उपकरणांसाठी ती उपयुक्त आहे.
संकेतस्थळ हिंदीमध्येही उपलब्ध करून देण्यात आले आहे.
एनपीएस ट्रस्ट आपल्या हितधारकांना सर्वोत्तम अनुभव देण्यासाठी त्याच्या सेवा आणि डिजिटल उपक्रमांमध्ये आणखी वाढ करण्यासाठी वचनबद्ध आहे.
गृह मंत्रालय
भारतात येण्याजाण्यासाठी आंतरराष्ट्रीय हवाई प्रवासावरील बंदी उठवली जात नाही तोवर अनिवासी भारतीय कार्डधारकांसाठी भारत दौऱ्याकरिता मल्टिपल एन्ट्री आजीवन व्हिसा सुविधा हक्क स्थगित
(नवी दिल्ली, 5 मे 2020
भारतात येण्याजाण्यासाठी आंतरराष्ट्रीय हवाई प्रवासावरील बंदी भारत सरकारकडून जोवर उठवली जात नाही तोवर अनिवासी भारतीय कार्डधारक म्हणून नोंदणी झालेल्या व्यक्तीला कुठल्याही कारणासाठी देण्यात आलेला मल्टिपल एन्ट्री आजीवन व्हिसा सुविधा हक्क स्थगित राहील. केंद्रीय गृह मंत्रालयाने याबाबत आदेश जारी केला आहे.
या काळात एखाद्या अनिवासी भारतीय कार्डधारक परदेशी नागरिकाला भारतात अपरिहार्य कारणासाठी भारतात येणे आवश्यक असेल तर त्या व्यक्तीने जवळच्या भारतीय दूतावासाशी संपर्क साधावा. एखादी अनिवासी भारतीय कार्डधारक व्यक्ती यापूर्वीच भारतात असेल तर त्या व्यक्तीचे अनिवासी भारतीय कार्ड भारतातील त्यांच्या कितीही काळ अधिक भारतातील वास्तव्यासाठी वैध राहील.
मूळ आदेशासाठी इथे क्लिक करा.
पर्यावरण, वन एवं जलवायु परिवर्तन मंत्रालय
जागतिक व्याघ्र दिनाच्या पूर्वसंध्येला केंद्रीय पर्यावरण मंत्री व्याघ्रगणनेचा सविस्तर अहवाल प्रसारित करणार
नवी दिल्ली, 27 जुलै 2020
जागतिक व्याघ्र दिन, 2020 च्या पूर्वसंध्येला केंद्रीय पर्यावरण मंत्री प्रकाश जावडेकर चौथ्या अखिल भारतीय व्याघ्र अंदाज – 2018 चा सविस्तर अहवाल जाहीर करणार आहेत.
नॅशनल मिडीया सेंटर, नवी दिल्ली येथे संपन्न होणाऱ्या या कार्यक्रमाचे थेट प्रसारण https://youtu.be/526Dn0T9P3E या संकतेस्थळावर 28 जुलै रोजी सकाळी 11 वाजल्यापासून सुरु होणार आहे. या कार्यक्रमासाठी देशभरातील सुमारे 500 जण सहभागी होण्याची अपेक्षा आहे.
वाघांचा वावर असणाऱ्या देशातील सरकारच्या प्रमुखांनी सेंट पीटर्सबर्ग, रशिया येथे जागतिक पातळीवर वाघांची संख्या 2022 पर्यंत दुप्पट करण्याचा निर्धार सेंट पीटर्सबर्ग घोषणापत्रावर स्वाक्षऱ्या करुन केला आहे. याच बैठकीत 29 जुलै हा दिवस जगभर जागतिक व्याघ्र दिन म्हणून साजरा करण्याचा निर्णय घेण्यात आला, जेणेकरुन व्याघ्र संवर्धनाविषयी जागृती निर्माण होईल.
गेल्यावर्षी याच दिवशी, पंतप्रधान नरेंद्र मोदी यांनी वाघांची संख्या दुप्पट करण्यातील भारताचे यश , सेंट पीटर्सबर्ग घोषणापत्र 2010 मध्ये जाहीर केल्याच्या चार वर्ष अगोदर प्राप्त केल्याचे जाहीर केले. सध्या जागतिक संख्येच्या सुमारे 70% वाघ भारतात आहेत.
पर्यावरण मंत्री जंगली मांजर जातीतील छोट्या प्राण्यांवर एक पोस्टर प्रकाशित करतील.
वरील कार्यक्रम https://youtu.be/526Dn0T9P3E या संकेतस्थळावर पाहता येईल.MI/MC/SRT/SM/DR
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
कोळसा मंत्रालय
कोल इंडिया लिमिटेडकडून वापर नसलेल्या 30 खाण क्षेत्रांचे पर्यावरणस्नेही-पर्यटन स्थळांमध्ये रुपांतर
हरित पट्ट्याचा 1610 हेक्टर विस्तार
नवी दिल्ली, 21 फेब्रुवारी 2023
कोल इंडिया लिमिटेड  आपल्या निष्क्रिय खाणींचे पर्यावरणस्नेही-उद्यानांमध्ये रूपांतर करण्याची प्रक्रिया राबवत आहे. ही स्थळे पर्यावरणस्नेही-पर्यटन स्थळे म्हणून लोकप्रिय होत आहेत. ही पर्यावरणस्नेही-उद्याने आणि पर्यटन स्थळे स्थानिक लोकांसाठी उपजीविकेचे साधनही ठरत आहेत. अशी तीस पर्यावरणस्नेही-उद्याने मोठ्या संख्येने पर्यटक आकर्षित करू लागली आहेत. सीआयए खाण क्षेत्रांमध्ये आणखी पर्यावरणस्नेही-उद्याने आणि पर्यावरणस्नेही-पुनरुज्जीवन स्थळांच्या निर्मितीसाठी योजना सुरू आहेत.
गुंजनपार्क, ईसीएल, गोकुळ पर्यावरणस्नेही-सांस्कृतिक उद्यान, बीसीसीएल, केनापारा पर्यावरणस्नेही-पर्यटन स्थळ, अनन्यावाटिका, एसईसीएल, कृष्णशिला पर्यावरणस्नेही-पुनरुज्जीवन स्थळ, मुडवानी पर्यावरणस्नेही-उद्यान, एनसीएल, अनंता मेडिसिनल, एमसीएल, बाळ गंगाधर टिळक पर्यावरणस्नेही-उद्यान, डब्लूसीएल, चंद्रशेखर आझाद पर्यावरणस्नेही-उद्यान, सीसीएल ही कोळसा खाण पर्यटनात आणखी भर देणारी काही लोकप्रिय ठिकाणे आहेत.
"कोणी कल्पनाही केली नव्हती की एक निष्क्रीय खाण एका गजबजलेल्या पर्यटन स्थळात बदलू शकते. आम्ही नौकाविहाराचा आनंद घेत आहोत, नयनरम्य हिरवळीच्या सोबतीने सुंदर पाणवठे आणि तरंगत्या उपाहारगृहात दुपारचे जेवण घेत आहोत,” असे छत्तीसगडच्या सूरजपूर जिल्ह्यात एसईसीएलने विकसित केलेल्या केनापारा या पर्यावरणस्नेही-पर्यटन स्थळावर एका अभ्यागताने सांगितले. "केनापारा येथे प्रचंड पर्यटन क्षमता आहे आणि आदिवासी लोकांसाठी उत्पन्नाचा एक चांगला स्रोत देखील आहे," असेही ते म्हणाले.
एसईसीएलने केनपारा येथील बिश्रामपूर ओसी खाणीतील 6 क्रमांकाच्या निष्क्रीय खाणीत जलक्रीडा केंद्र आणि तरंगते उपाहारगृह उभारले आहे.
त्याचप्रमाणे, मध्य प्रदेशातील सिंगरौली येथील जयंतरिया येथे एनसीएलने नुकत्याच विकसित केलेल्या मुडवानी पर्यावरणस्नेही-उद्यानात नजरबंदी करणारी उद्याने उभारली आहेत. तसेच निसर्गरम्य देखावे, कारंजे आहेत. "सिंगरौली सारख्या दुर्गम ठिकाणी, जिथे पाहण्यासारखे फारसे काही नाही, तिथे मुडवानी पर्यावरणस्नेही-उद्यान त्याच्या सुंदर निसर्गामुळे आणि इतर मनोरंजनाच्या सुविधांमुळे पर्यटकांची वर्दळ अनुभवत आहे," असे एका अभ्यागताने सांगितले.
मध्य प्रदेशातील सिंगरौली इथे जयंत परिसरात एनसीएलने विकसित केलेले मुडवानी पर्यावरणस्नेही-उद्यान
या व्यतिरिक्त, 2022-23 दरम्यान, सीआयएलने हरित पट्ट्याचा विस्तार 1610 हेक्टरपर्यंत वाढवून 1510 हेक्टर वार्षिक लागवडीचे उद्दिष्ट आधीच ओलांडले आहे. कंपनीने चालू आर्थिक वर्षात 30 लाख रोपांची लागवड केली आहे. आर्थिक वर्ष 22 पर्यंत गेल्या पाच आर्थिक वर्षांमध्ये, खाण लीज क्षेत्रात 4392 हेक्टर हिरवळीने 2.2 एलटी/वर्षाची कार्बन शोषून घेण्याची क्षमता निर्माण केली आहे.
सीआयएल आपल्या विविध खाणींमध्ये सीड बॉल वृक्षारोपण, ड्रोनद्वारे बियाणांची पेरणी आणि मियावाकी पद्धतीने वृक्षारोपण यासारख्या नवीन तंत्रांचा देखील वापर करत आहे. उत्खनन केलेले क्षेत्र, अधिक भरणी केलेले क्षेत्र इत्यादि सक्रीय खाण क्षेत्रांमधून विलग झाल्यानंतर लगेचच समावेशासाठी त्यावर पुन्हा दावा केला जातो. जैविक पुनरुत्थानासाठी विविध प्रजातींची निवड, केंद्र आणि राज्य-अनुदानित तज्ञ संस्थाशी सल्लामसलत करून केली जाते. रिमोट सेन्सिंगद्वारे जमीन पुनर्संचयित आणि जीर्णोद्धाराचे निरीक्षण केले जात आहे आणि सध्या सुमारे 33% क्षेत्र हरित कवचाखाली आहे.S.Patil/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 265
रस्ते वाहतूक आणि महामार्ग मंत्रालय
राष्ट्रीय महामार्ग प्राधिकरणातर्फे ‘एकता दौडचे’ आयोजन
केंद्रीय मंत्री नितीन गडकरींच्या हस्ते शुभारंभ
नागपूर, 31 ऑक्टोबर 2018
31 ऑक्टोबर 2018 रोजी सरदार वल्लभभाई पटेल यांच्या जयंती उत्सवानिमित्त व राष्ट्रीय एकात्मता दिवसानिमित्त राष्ट्रीय महामार्ग प्राधिकरण, नागपूर क्षेत्रीय कार्यालयाद्वारे रामनगर, नागपूर येथे ‘एकता दौड’ चे आयोजन करण्यात आले होते. या दौडचा शुभारंभ केंद्रीय रस्ते वाहतूक महामार्ग आणि जहाजबांधणी मंत्री नितीन गडकरी यांनी हिरवी झेंडी दाखवून केला.
यापूर्वी राष्ट्रीय महामार्ग प्राधिकरण, नागपूर कार्यालयाचे क्षेत्रीय अधिकारी यांनी नारंग टॉवर, सिवील लाइन्सस्थित कार्यालयातील सर्व अधिकारी व कर्मचाऱ्यांना ‘राष्ट्रीय एकात्मतेची’ शपथ दिली. या एकता दौडमध्ये राष्ट्रीय महामार्ग प्राधिकरणाचे अधिकारी, कर्मचारी उपस्थित होते.
S.RAI/D.WANKHEDE/MOUNDEKAR/P.MALANDKAR
(Visitor Counter : 78
पंतप्रधान कार्यालय
पंतप्रधान 23 जून 2018 रोजी मध्य प्रदेशला भेट देणार
नवी दिल्ली, 22 जून 2018
पंतप्रधान नरेंद्र मोदी 23 जून 2018 रोजी मध्य प्रदेशच्या दौऱ्यावर जात आहेत.
इंदौरमध्ये होणाऱ्या मध्य प्रदेश शहरी विकास महोत्सवाला पंतप्रधान उपस्थित राहणार आहेत. राज्यातील विविध ठिकाणी होणाऱ्या 4 हजार कोटी रुपयांहून अधिक मुल्याच्या विविध शहर विकास प्रकल्पांचे रिमोटद्वारे उद्घाटन करणार आहेत. प्रधानमंत्री आवास योजना, शहरी पेयजल पुरवठा योजना, शहरी घनकचरा व्यवस्थापन, शहरी स्वच्छता, शहरी वाहतूक, शहर सौंदर्यीकरण योजनांचा यात समावेश आहे.
स्वच्छ सर्वेक्षण 2018चे पुरस्कारही ते वितरीत करतील आणि स्वच्छ सर्वेक्षण 2018 च्या निकालांच्या डॅशबोर्डचा शुभारंभ करतील. सर्वात स्वच्छ शहरे आणि उत्तम कामगिरी करणाऱ्या राज्यांना पंतप्रधानांच्या हस्ते पुरस्कार देण्यात येतील. स्वच्छ संशोधन, स्वच्छ सर्वोत्तम पद्धती आणि स्वच्छ उद्योजक यांनाही पंतप्रधानांच्या हस्ते पुरस्कार दिले जातील.
तत्पूर्वी राजगड येथे पंतप्रधान मोहनपूरा प्रकल्प राष्ट्राला समर्पित करतील. या प्रकल्पामुळे राजगड जिल्ह्यातील शेत जमिनींना सिंचन सुविधा उपलब्ध होईल. तसेच या परिसरातील गावांना यामुळे पिण्याचे पाणी मिळेल. विविध पेयजल योजनांची पायाभरणी पंतप्रधान करतील.
B.Gokhale/S.Kane/D.Rane
(Visitor Counter : 74
शिक्षण मंत्रालय
केंद्रीय शिक्षण मंत्री धर्मेंद्र प्रधान यांनी 13 व्या FICCI जागतिक कौशल्य शिखर परिषद 2022 चे केले उद्घाटन
या वर्षीच्या शिखर परिषदेची मुख्य संकल्पना होती " शिक्षण ते रोजगार – संकल्पना वास्तवात उतरवणे"
नवी दिल्ली, 27 सप्टेंबर 2022
केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान यांनी आज नवी दिल्लीत “शिक्षण ते रोजगार – संकल्पना वास्तवात उतरवणे” या संकल्पनेवर आधारित 13 व्या FICCI जागतिक कौशल्य शिखर परिषद 2022 चे उद्घाटन केले तसेच उद्घाटन सत्राला संबोधित केले.
धर्मेंद्र प्रधान यांनी यावेळी लोकसंख्याशास्त्रीय लाभांश मिळविण्यासाठी आणि भारताची कौशल्य व्यवस्था अधिक उर्जावान बनवण्यासाठी कौशल्यांचा लाभ घेण्याबाबत आपले विचार मांडले.
आपल्या एकूण लोकसंख्येपैकी कामकरी वर्गाचे प्रमाण मोठे असण्याचे वरदान देशाला लाभले आहे. देशाचे कार्यबल असणाऱ्या या वर्गाचे परिवर्तनात्मक शक्तीत रूपांतर करण्यात शिक्षण आणि कौशल्ये महत्त्वाची भूमिका बजावत असतात असे मत त्यांनी व्यक्त केले.
देशाची अर्थव्यवस्था अधिक उत्पादक आणि जोमदार होण्यासाठी आपण आपले कार्यबल अधिक उत्पादनक्षम बनवले पाहिजे. कामगार कायद्यांचे सुलभीकरण आणि शिकाऊ प्रशिक्षण यासारख्या उपक्रमांमुळे ही कार्यशक्ती अधिक जोमदार बनवण्यास मदत होईल, असेही ते म्हणाले.
शिक्षण आणि कौशल्य व्यवस्था अधिक उर्जावान बनवण्यासाठी, शैक्षणिक बँक ऑफ क्रेडिट ते आगामी डिजिटल विद्यापीठापर्यंत अनेक उपक्रम आणि धोरणात्मक सुधारणा सरकार हाती घेत आहे, अशी माहिती धर्मेंद्र प्रधान यांनी दिली.
देशात एक मजबूत शैक्षणिक- उद्योग- धोरण निर्माते यांच्यात संपर्कव्यवस्था तयार करण्याचे तसेच शिक्षण आणि कौशल्य क्षेत्रात अधिक परिवर्तन घडवून आणण्यासाठी सामूहिक दृष्टिकोनाने काम करण्याचे आवाहन धर्मेंद्र प्रधान यांनी केले.
R.Aghor /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123